Dadi akeh uthute menawa Sitarasa wis nyawiji lan Senapati Wiswasa. Jalaran Sitarasa uga disingitake dening wong kang wis ngglandhang Senapati Wiswasa. Menawa wae wong nyalawadi kasebut mes­thi duwe tujuwan supaya anggone pe­pacangan Sitarasa lan Senapati Wiswasa ora jugar wigar nanging bisa katemahan mbangun bale wisma. Iku mung saupa­ma-saupami. Upama temenana, banjur sa­pa wong nyalawadi kasebut? Ah, apa ku­wi karti sampekane Ratu Shima dhewe kanggo nylametake trah Melayu Sribuja?
